
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης των περιοχών δεύτε¬ 
ρης κατοικίας «Λουτρόπυργος», «Νεράκι» της Κοι¬ 
νότητας Νέας Περάμου (Ν. Αττικής).. 1 

Έγκριση μεταφοράς συντελεστή δόμησης ρυμοτομου- 
μένου ακινήτου που βρίσκεται εντός του ρυμοτομι¬ 
κού σχεδίου του Δήμου Ευόσμου (Ν. Θεσσαλονί¬ 
κης)... 2 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

(1) 

Έγκριση πολεοδομικής μελέτης των περιοχών δεύτερης 
κατοικίας «Λουτρόπυργος», «Νεράκι» της Κοινότητας 
Νέας Περάμου (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 1,2 (παρ. 1 α, 2), 4 και 5 του 
από 16.8.1985 Π. Δ/τος «Πολεοδόμηση περιοχών δεύτε¬ 
ρης κατοικίας μέσα στις Ζ.Ο.Ε. και σχετικές ρυθμίσεις» 
(Δ' 416). 

2. Τις διατάξεις του από 20.8.1985 Π. Δ/τος «Καθορι¬ 
σμός εντός της Ζ.Ο.Ε. Αττικής περιοχών για δεύτερη κα¬ 
τοικία» (Δ' 456), όπως τροποποιήθηκε με το από 
27.6.1988 Π. Δ/γμα «Τροποποίηση ορίων περιοχών για 
δεύτερη κατοικία εντός της Ζώνης Οικιστικού Ελέγχου 
(Ζ.Ο.Ε.) Ν. Αττικής» (Δ’ 556). 

3. Τις διατάξεις των άρθρων 7 (παρ. 1) και 42 (παρ. 4) 
του Ν. 1337/1983 «Επέκταση των πολεοδομικών σχε¬ 
δίων, οικιστική ανάπτυξη και σχετικές ρυθμίσεις» (Α' 33). 

4. Τις διατάξεις του άρθρου 3 του Ν. Δ/τος της 
17.7.1923 «περί σχεδίων πόλεων κ.λπ.» (Α' 228), όπως 
μεταγενέστερα τροποποιήθηκαν και συμπληρώθηκαν. 

5. Τις διατάξεις των άρθρων 6 (παρ. 1), 7, 8 και 9 του Ν. 
1577/1985 «Γενικός Οικοδομικός Κανονισμός» (Α' 210) 
όπως τροποποιήθηκαν με το άρθρο 13 (παρ. 1, 2, 3) του 
Ν. 1647/1986 «Οργανισμός Κτηματολογίου και Χαρτο¬ 


γραφήσεων Ελλάδας (Ο.Κ.Χ.Ε.) και άλλες σχετικές διατά¬ 
ξεις» (Α' 141) και το άρθρο 1 (πάρ. 3 και 4) του Ν. 1772/ 
1988 «Τροποποίηση διατάξεων του Ν. 1577/1985 «ΓΟΚ» 
και άλλες σχετικές διατάξεις» (Α' 91). 

6. Τις διατάξεις του άρθρου 23 παρ. 1 (εδ. ιδ) του Ν. 
1558/1985 «Κυβέρνηση και Κυβερνητικά Όργανα» (Α' 
137). 

7. Την Υ 1958/1992 απόφαση του Πρωθυπουργού και 
του Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργούς Πε¬ 
ριβάλλοντος, Χωροταξίας και Δημοσίων Έργων Χρήστο 
Κατσιγιάννη και Γεώργιο Βουλγαράκη» (Β' 744). 

8. Την 31811/1238/1988 απόφαση του Αναπληρωτή 
Υπουργού Περιβάλλοντος, Χωροταξίας και Δημοσίων Έρ¬ 
γων «Σύνταξη και έγκριση πολεοδομικής μελέτης των πε¬ 
ριοχών δεύτερης κατοικίας «Λουτρόπυργος», «Νεράκι» 
της Κοινότητας Νέας Περάμου και «Αγίας Τριάδος» του 
Δήμου Μεγαρέων (Ν. Αττικής)». 

9. Τις 43/1986, 141/1987, 111/1988, 46/1991 και 
61/1991 γνωμοδοτήσεις του κοινοτικού συμβουλίου 
Νέας Περάμου. 

10. Τις 26/συν. 23η/1988, 36/συν. 17η/1988 και 33/ 
συν. 18η/1991 γνωμοδοτήσεις του Συμβουλίου Χωροτα¬ 
ξίας, Οικισμού και Περιβάλλοντος Νομαρχίας Δυτικής Ατ¬ 
τικής. 

11. Τις διατάξεις του άρθρου 29Α του Ν. 1558/1985 
όπως αυτό προστέθηκε με το άρθρο 27 του Ν. 2081 /1992 
(Α' 154) και το γεγονός ότι από τις κανονιστικές διατάξεις 
αυτού του Δ/τος δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α. 

12. Τις 276/1992 και 244/1993 γνωμοδοτήσεις του 
Συμβουλίου της Επικρατείας, με πρόταση του Υφυπουρ¬ 
γού Περιβάλλοντος, Χωροταξίας και Δημοσίων Έργων, 
αποφασίζουμε: 

Άρθρο 1 

Εγκρίνεται το πολεοδομικό σχέδιο των διαμορφωμένων 
περιοχών Λουτρόπυργος, Νεράκι (τμήματα των πολεοδο¬ 
μικών ενοτήτων «Λουτρόπυργος» και «Νεράκι») της Κοινό¬ 
τητας Νέας Περάμου (Ν. Αττικής) των οποίων η χρήση για 
δεύτερη κατοικία έχει προσδιοριστεί με το από 20.8.1985 
Π. Δ/γμα (Δ' 456) με τον καθορισμό οικοδομήσιμων χώ¬ 
ρων και πεζοδρόμου όπως φαίνονται στο σχετικό χρωματι¬ 
σμένο πρωτότυπο διάγραμμα σε κλίμακα 1:1000 που θε¬ 
ωρήθηκε από τον Προϊστάμενο της Διεύθυνσης Τοπογρα- 

«ρικών Εφαρμογών με την 63287/1993 πράξη του και που 
αντίτυπό του σε φωτοσμίκρυνση δημοσιεύεται με το πα¬ 
ρόν διάταγμα. 

Αρθρο 2 

Εγκρίνεται, όπως διατυπώνεται στα επόμενα άρθρα, ο 
πολεοδομικός κανονισμός των περιοχών «Λουτρόπυργος 
- Νεράκι» της Κοινότητας Νέας Περάμου (Ν_Αττικής) των 
οποίων το πολεοδομικό σχέδιο εγκρίνεται με το άρθρο 1 
του παρόντος. 

Άρθρο 3 

Στους οικοδομήσιμους χώρους των παραπάνω περιο¬ 
χών επιτρέπεται η χρήση αμιγούς κατοικίας, όπως προσ¬ 
διορίζεται με το άρθρο 2 του από 23.2.1987 Π. Δ/τος (Δ' 
166) και ειδικότερα: κατοικίες και αθλητικές εγκαταστά¬ 
σεις. 

Άρθρο 4 

Στο πρόσωπο των οικοπέδων οικοδομημένων ή μη επι¬ 
βάλλεται προκήπιο πλάτους τριών (3) και έξι (6) μέτρων, 
όπως φαίνεται στο ίδιο διάγραμμα. 

Άρθρο 5 

Τα ελάχιστα όρια εμβαδού και προσώπου καθώς και οι 
λοιποί όροι και περιορισμοί δόμησης των οικοπέδων καθο¬ 
ρίζονται ως εξής: 

1. Ελάχιστο πρόσωπο: δεκατέσσερα (14,00) μέτρα. 

Ελάχιστο εμβαδόν: επτακόσια πενήντα (750,00) τ. μέ¬ 
τρα. 

2. Κατά παρέκκλιση της προηγουμένης παραγράφου 
θεωρούνται άρτια και οικοδομήσιμα: 

α) Τα οικόπεδα που κατά τη δημοσίευση του παρόντος 
έχουν: 

Ελάχιστο πρόσωπο: επτά και μισό μέτρα (7,50 μ.). 

Ελάχιστο εμβαδόν: διακόσια (200,00) τ. μέτρα και 

β) Τα οικόπεδα που προκύπτουν από την οριστική πράξη 
εφαρμογής της πολεοδομικής ενότητας και έχουν: 

Ελάχιστο πρόσωπο: επτά και μισό μέτρα (7,50 μ.). 

Ελάχιστο εμβαδόν: διακόσια (200,00) τ., μέτρα. 

3. Επιπλέον των προϋποθέσεων των προηγουμένων 
παραγράφων 1 και 2, απαιτείται όπως: 

α) Μέσα στο οικοδομήσιμο τμήμα των οικοπέδων εγ¬ 


γράφεται κάτοψη κτιρίου με: 

Ελάχιστη επιφάνεια πενήντα (50) τ.μ. και 

Ελάχιστη πλευρά πέντε (5) μέτρα και 

β) Τα οικόπεδα δεν δημιουργήθηκαν από κατάτμηση 
που έγινε κατά παράβαση των διατάξεων του από 
22.6.1983 Π. Δ/τος (Δ - 284). 

4. Μέγιστο ποσοστό κάλυψης των οικοπέδων: 

Σαράντα τοις εκατό (40%) της επιφάνειας τους. 

5. Ο συντελεστής δόμησης των παραπάνω περιοχών 
ορίζεται κατά τομέα ΙΙΒ όπως φαίνεται στα ίδια διαγράμ¬ 
ματα, ως εξής: 

Τομέας ΙΙΒ: για το τμήμα του οικοπέδου μέχρι 250 τ.μ. 
συντελεστής δόμησης: τέσσερα δέκατα (0,4) και για το 
τμήμα του οικοπέδου άνω των 250 τ.μ. συντελεστής δό¬ 
μησης: δύο δέκατα (0,2). 

6. Μέγιστος αριθμός ορόφων των κτιρίων: Δύο (2) με 
μέγιστο επιτρεπόμενο ύψος αυτών επτά και μισό μέτρα 
(7,50 μ.). 

7. Πάνω από το μέγιστο επιτρεπόμενο ύψος των κτιρίων 
επιτρέπεται η κατασκευή στέγης ύψους μέχρι δύο μέτρα 
(2,00 μ.) και μέγιστης κλίσης 30%. 

8. Απαγορεύεται η κατασκευή κτιρίων επί υποστηλωμά- 
των (ΡΙΙ.ΟΤΙ8). 

9. Επιβάλλεται η εξασφάλιση χώρου στάθμευσης αυτο¬ 
κινήτων μέσα στα οικόπεδα (εκτός προκηπίου) τουλάχι¬ 
στον μιας θέσης για κάθε αυτοτελή κατοικία εμβαδού με- 
γαλυτέρου των σαράντα (40,00) τ.μ. 

Άρθρο 6 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δη¬ 
μοσίων Έργων αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 9 Ιουνίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΧΡΗΣΤΟΣ ΚΑΤΣΙΠΑΝΝΗΣ 

ΕΦΠίνίΕΠί. I ΠΖ. ΐνΥΒΕΠλΙΠΔΧΜΔ. (I ΕΥΛΙΙ*. ΙΕΙΑΠυ) 


( 2 ) 

Έγκριση μεταφοράς συντελεστή δόμησης ρυμοτομουμέ- 
νου ακινήτου που βρίσκεται εντός του ρυμοτομικού 
σχεδίου του Δήμου Ευόσμου (Ν. Θεσσαλονίκης). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόιμη: 

1. Τις διατάξεις του άρθρου 2 του Ν. 880/1979 «Περί 
καθορισμού ανωτάτου ορίου συντελεστού δομήσεως 
κ.λπ.» (Α' 58). 

2. Τις διατάξεις του Π. Δ/τος 470/1979 «Περί μετασχη¬ 
ματισμού των συντελεστών δομήσεως εις εμβαδά κατά 
την εφαρμογή του Ν. 880/1979» (Α' 138) όπως τροποποι¬ 
ήθηκε με το από 19.6.1987 Π. Δ/γμα (Δ' 592). 

3. Τις διατάξεις του Π. Δ/τος 510/1979 «Περί ρυθμί- 
σεως θεμάτων μεταφοράς συντελεστού δομήσεως κατά 
το Ν. 880/1979» (Α' 154), όπως τροποποιήθηκε με το υπ’ 
αριθμόν 367/1987 Π. Δ/γμα (Α' 163). 

4. Τις διατάξεις της παρ. 1 (εδ. ιδ) του άρθρου 23 του Ν. 
1558/1985 «Κυβέρνηση και Κυβερνητικά Όργανα» (Α' 
137). 

5. Την Υ1958/1992 απόφαση του Πρωθυπουργού και 
του Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργούς Πε¬ 
ριβάλλοντος, Χωροταξίας και Δημοσίων Έργων Χρήστο 
Κατσιγιάννη και Γεώργιο Βουλγαράκη» (Β' 744). 

6. Την 5183/1992 πράξη συναίνεσης - παραίτησης από 
δικαιώματα αποζημίωσης ρυμοτομουμένων τμημάτων οι¬ 
κοπέδου εκ πράξεως αναλογισμού της Διεύθυνσης Πολε¬ 
οδομίας Θεσσαλονίκης και εκχώρησης δικαιωμάτων 
τοιούτων αποζημιώσεων, ενώπιον του συμβολαιογράφου 
Θεσσαλονίκης Γεωργίου Καπλάνη, του Μενελάου Παπα- 
δόπουλου αποκλειστικού κυρίου του παρακάτω περιγρα- 
φομένου ακινήτου. 

7. Την 453/1992 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος. 

8. Την 29325/21.4.1993 απόφαση του Υφυπουργού 
Περιβάλλοντος, Χωροταξίας και Δημοσίων Έργων για 
προέγκριση της σχετικής τεχνικής μελέτης με πρόταση 
του Υφυπουργού Περιβάλλοντος, Χωροταξίας και Δημο¬ 
σίων Έργων, αποφασίζουμε: 

Αρθρο 1 

1. Εγκρίνεται η μεταφορά του συντελεστή δόμησης του 
ρυμοτομουμένου με το από 4.4.1979 Π. Δ/γμα (Δ' 271) 
όπως τροποποιήθηκε με τα από 2.7.1986 (Δ' 830) και 


9.6.1989 (Δ' 462) Π. Δ/γματα, ακινήτου (βαρυνομένου), 
που βρίσκεται εντός του ρυμοτομικού σχεδίου του Δήμου 
Ευόσμου (Ν. Θεσσαλονίκης) και επί των οδών Μεγάλου 
Αλεξάνδρου και Δημητρίου Καραολή και του οποίου την 
αποκλειστική κυριότητα έχει ο παραπάνω συναινών στη 
μεταφορά του συντελεστή δόμησης Μενέλαος Παπαδό- 
πουλος, όπως το βαρυνόμενο ακίνητο φαίνεται με γαλάζια 
διαγράμμιση και με στοιχεία Α, Β, Γ, Δ, Ε, Ζ, Η, θ, Α στο 
σχετικό πρωτότυπο διάγραμμα σε κλίμακα 1:200 που θε¬ 
ωρήθηκε από τον Προϊστάμενο της Διεύθυνσης Τοπογρα- 
φικών Εφαρμογών με την 77920/1993 πράξη του και που 
αντίτυπό του σε φωτοσμίκρυνση δημοσιεύεται με το πα¬ 
ρόν διάταγμα. 

2. Τα ειδικότερα στοιχεία του βαρυνομένου ακινήτου 
και της μεταφοράς του συντελεστή δόμησης είναι τα εξής: 

α. Εμβαδόν ρυμοτομουμένου ακινήτου για το οποίο υφί- 
σταται δικαίωμα μεταφοράς συντελεστή δόμησης: 397,40 
τ.μ. 

β. Ποσοστό κάλυψης: 70%. 

γ. Συντελεστής δόμησης της περιοχής βάσει του οποίου 
πραγματοποιείται η μεταφορά: 1,8. 

δ. Δομήσιμη επιφάνεια που αντιστοιχεί σ’ αυτό: 397,40 
τ.μ. χ 1,8 = 715,32 τ.μ. 

ε. Μεταφερόμενη δομήσιμη επιφάνεια: 715,32 τ.μ. εκ 
των οποίων 278,18 τ.μ. από ισόγειο και 437,14 τ.μ. από 
ορόφους. 

Αρθρο 2 

Εγκρίνεται η χορήγηση τίτλου δικαιώματος μεταφοράς 
συντελεστή δόμησης στο όνομα Μενελάου Παπαδόπου- 
λου για εμβαδόν 715,32 τ.μ. (εκ των οποίων 278,18 τ.μ. 
από ισόγειο και 437,14 τ.μ. από ορόφους). 

Αρθρο 3 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δη¬ 
μοσίων Έργων αναθέτουμε τη δημοσίευση και εκτέλεση 
του παρόντος διατάγματος. 

Μύκονος, 19 Ιουλίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΩΝ 

ΧΡΗΣΤΟΣ ΚΑΤΣΙΠΑΝΝΗΣ 

